134 SZAKOSZTÁLYI ÜGYEK 



Elnök Schilberszky Károlj-nak az intézőbizottságból való távozása 

 alkalmából a szakosztály sajnálkozását fejezi ki és egyszersmind őszinte 

 köszönetét tolmácsolja addigi munkálkodásáért, kifejezve abbeli reményét, 

 hogy mint működő tag ezután is kifejti körünkben munkásságát. 



hírek, 



A hadbavonult szaktársakról. 



Gürtler Kornél, a kolozsvári Ferenc József Tudományegyetem 

 botanikus kertjének fökertésze, az ellenség előtt tanúsított vitéz maga- 

 tartásáért bronzérmet kapott, amelyet a kolozsvári egyetem rektor 

 magnifikusa, dr. Márki Sándor tűzött mellére a folyó évi május hó 

 15-én tartott doktoravatás keretében 



Flóriss Ferenc, a Magyar Nemzeti Múzeum növénytani osztá- 

 lyának gyakornoka, aki a gorlicei harcokban megsebesült, hősies 

 magatartásáért a másodosztályú ezüst vitézségi érmet nyerte a vitéz- 

 ségi érem szalagján. 



Szűcs József, a budapesti m. k. növényélet és kórtani állo- 

 más asszisztense, a galíciai harctéren megsebesült és hősies maga- 

 tartásáért az elsőosztályú ezüst vitézségi érmet nyerte. 



Moesz Gusztáv, a Botanikai Közlemények szerkesztője, mint 

 tartalékos hadnagy a harctérre vonult. 



Kinevezés, megerősítés. 



Moesz Gusztáv magyar nemzeti múzeumi igazgató-őrnek a 

 budapesti Tudományegyetem bölcsészettudományi karán a „mikológia"- 

 ból egyetemi magántanárrá történt képesítését a vallás- és közoktatás- 

 ügyi miniszter jóváhagyólag tudomásul vette s nevezettet ezen minő- 

 ségében megerősítette. 



Andrasovszky József és Salacz László szaknapidíjasokat a 

 m. kir. földmivelésügyi miniszter a m. kir. központi szőlészeti kísér- 

 leti állomás és ampelológiai intézet tiszti létszámában ideiglenes minő- 

 ségű fizetéstelen asszisztensekké nevezte ki. 



Paál Árpád egyetemi növénytani intézeti gyakornokot a m. 

 kir. földmivelésügyi miniszter a kísérletügyi tiszti személyzet egyesi- 

 tett létszámában ideiglenes minőségű fizetéstelen asszisztenssé nevezte 

 ki és szolgálattételre a növényélet és kórtani állomáshoz osztotta be. 



Pályadíj. 



Szabó Zoltán egyetemi magántanár és adjunktusnak „A Cepha- 

 laria génusz monográfiája" cimü pályamüvét a Magyar Tudományos 

 Akadémia a Vitéz-pályadíjjal jutalmazta. 



